В многоъгълник

Съдържание
Индекс 🔎︎

# Към многоъгълник

Преобразува избрания обект в многоъгълник (затворен обект, ограден от прави отсечки). Външният вид на обекта не се променя. Ако желаете, можете да щракнете с десния бутон и да изберете Редактиране по възли, за да прегледате промените.

За достъп до тази команда...

Изберете Фигура - Преобразуване - В многоъгълник (само в LibreOffice Draw).

Отворете контекстното меню на избрания обект и изберете Преобразуване - В многоъгълник

Преобразуване на растерни изображения във векторни

## Преобразуване в многоъгълник

Следващите настройки са необходими за преобразуване на растерно изображение в многоъгълник. Преобразуваното изображение всъщност представлява съвкупност от по-малки многоъгълници, запълнени с цвят.

## Настройки

Задава настройките за преобразуване на изображение.

### Брой цветове:

Въведете броя на цветовете за преобразуваното изображение. LibreOffice ще създаде по един многоъгълник за всеки отделен цвят в изображението.

### Намаляване на възлите

Премахва цветните многоъгълници, чиято площ в пиксели е по-малка от зададената от вас.

### Запълване на дупки

Запълва пролуките между цветовете, които се получават заради намаляването на възлите.

### Големина на плочката

Въведете размера на правоъгълника за запълване на фона.

### Начално изображение:

Мостра на оригиналното изображение.

### Векторизирано изображение:

Мостра на преобразуваното изображение. Натиснете Мостра, за да генерирате векторизираното изображение.

### Ход на операцията

Показва хода на преобразуването.

### Мостра

Показва мостра на преобразуваното изображение, без да се прилагат промените.