Растерно изображение

Съдържание
Индекс 🔎︎

# Растерни изображения

Изберете растерно изображение, което искате да използвате за запълване, или добавете своя собствена растерна шарка.

За достъп до тази команда...

Изберете Форматиране - Текстово поле и фигура - Обект - Област - Растерни изображения.

## Растерно изображение

Изброява наличните растерни изображения. Можете също да импортирате растерни изображения.

За да преименувате растерно изображение, изберете го, щракнете с десния бутон и изберете Преименуване. За да изтриете растерно изображение, изберете го, щракнете с десния бутон и изберете Изтриване.

### Добавяне/Импортиране

Намерете растерното изображение, което желаете да импортирате, след което щракнете върху Отваряне. Изображението ще бъде добавено в списъка с наличните растерни шарки.

Импортираните растерни изображения се съхраняват в потребителския ви профил и могат да се използват в други документи.

## Настройки

### Стил

- Мозаично: областта се запълва с растерното изображение като с плочки.

- Разтегнато: изображението се разтяга, за да побере областта на обекта.

- Позиция/размер по избор: задайте избран от вас размер и позиция на растерното изображение в областта на обекта.

### Размер

Размер на плочките или размер за режима „по избор“.

- Ширина: задайте ширината на плочката или на изображението в режим „по избор“.

- Височина: задайте височината на плочката или на изображението в режим „по избор“.

- Мащабиране: отметнете, за да направите настройките за височина и ширина относителни спрямо оригиналния размер.

### Позиция

Изберете позицията за закотвяне на растерното изображение в областта на обекта.

### Позиция на мозайката

- Отместване по X: задайте стойността на хоризонталното отместване на растерното изображение спрямо позицията на закотвяне.

- Отместване по Y: задайте стойността на вертикалното отместване на растерното изображение спрямо позицията на закотвяне.

### Отместване на мозайката

Задайте дали плочките да се отместват по редове или по колони. С бутона брояч укажете стойността на отместването.

### Поле за мостра

Показва мостра на текущия избор.